lõpuks  ometi olen mina ka välja teeninud õiguse siia mõned read kirjutada. käisime Monsaga täna hallis jooksmas, mis oli minu jaoks esimene trenn maratoni nimel. kokku jooksime ca 5 km (22 ringi) ja lisaks terve hulk kõhulihaseid treeneri käsul :)    enesetunne oli pärast jooksmist hea, kuna tempo oli rahulik, näiteks Rivo tuhises meist pidevalt mööda. vasak puus siiski õrnalt-õrnalt andis tunda pärast trenni ja kuna puusadega on mul varemgi sporti tehes probleeme olnud, kavatsen arsti külastada igaks  juhuks enne tõsisemaid treeninguid.    taustaks nii palju, et viimati jooksin Hansapanga sügisjooksudel eelmisel aastal (paljud jooksud jäid vahele ja tihtipeale kõndisin osa rajast). enne seda jooksin keskkoolis ehk siis u 5 aastat tagasi. ei kõla vist väga maratonijooksja moodi :)    lisaks jooksmisele võib mind leida võrkpalli või veepalli mängimast ja sarnaselt Monsale osalen HP xdreamil (B-grupis õnneks!).    kõik näpunäited alles alustavale maratoonarile on üliväga  teretulnud.    uute postitusteni ja seniks jõudu treeningutel, kaugel see kevadki enam on...